Derby
        
         (by i Storbritannia)
Store norske leksikon,Geografi,Verdens geografi,Europa,Storbritannia og Nord-Irlands geografi
Derby er en by i Storbritannia, England, i grevskapet Derbyshire, ved River Derwent. Byen har 248 752 innbyggere ved folketellingen i 2011 og et areal på 78 kvadratkilometer.
Derby ble en sentral by under den industrielle revolusjon, her ble den første vanndrevne silkemøllen åpnet i 1717 og har siden da hatt tradisjoner for tekstilindustri. Porselensproduksjon begynte i 1750. Ettersom Derby er en av de byene i England med størst avstand til havet, var den avhengig av kanalsystemet fram til jernbanen kom. På begynnelsen av 1900-tallet fikk Derby et nytt oppsving da Rolls Royce etablerte seg med bilfabrikk og produksjon av flymotorer. Byen er i dag fortsatt kjent for Rolls Royce og for togprodusenten Bombardier.Byens fotballag, Derby County FC, også kalt The Rams, ble grunnlagt i 1884 og spiller på Pride Park Stadium.Derby ble grunnlagt av danske vikinger på 800-tallet som Deoraby. Katedralen Church of All Saints ble anlagt i årene 1509–1527 og er med sitt 64 meter høyt tårn et tydelig landemerke i byen. Les mer i Store norske leksikon Chelsea-porselen